NOTA DE PREMSA (1)
València, desembre 2007 
Naix República Valenciana, partit valencianista europeu disposat a presentar-se en les properes eleccions i ser el partit que defense les infraestructures valencianes, d’Oriola a Vinarós, en el nostre camí a Europa

República Valenciana, partit valencianista europeu, ha estat inscrit al Registro de Asociaciones Políticas amb la intenció de concórrer a les properes eleccions de març i ser el partit que defense les infraestructures valencianes, d’Oriola a Vinarós, en el nostre camí a Europa.
En els seus estatuts es marca com objectius fonamentals els següents:
1 . L’assoliment de la plena sobirania del poble valencià i la seua plasmació legal mitjançant l’aprovació d’una Constitució valenciana sobirana que proclame la República valenciana i que contemple la possibilitat de Confederació amb altres repúbliques sobiranes dels territoris de l’antiga Corona d'Aragó..
2 . L’assoliment de la Confederació europea de repúbliques, basada en la llibertat, la igualtat i la fraternitat que impulse actuacions polítiques i econòmiques universals que asseguren la subsistència a tots els éssers humans.
3 . Augmentar la llibertat de vot mitjançant sistemes electorals més proporcionals i que reconeguen sempre el dret al vot transferible.

Els seus promotors Víctor Baeta, Vicent Gisbert, Josep Alamar, Antonio Marín, Isacar Marin i Josep Algarra entenen que l’assoliment de la soberania del poble valencià, d’Oriola a Vinarós, únic subjecte de sobirania que contemplen per damunt del qual no pot haver-hi un altre, l’entenen necessàriament rupturista amb la Constitució espanyola de 1978.

Per a Víctor Baeta, Coordinador del partit republicà:
“Un nou cicle històric està configurant-se i els valencians no podem quedar al marge. En la primera restauració monàrquica, els valencians vam saber trencar el caciquisme bipartidista de Cánovas i Sagasta amb el republicanisme de Blasco Ibáñez.  Per contra, en aquesta segona restauració borbónica, la personalitat i els interessos valencians han estat engolits pels dos nous partits dinàstics, el liberal (PSOE) i el conservador (PP) que, des de Madrid, han convertit el País Valencià en una colònia per a ser exprimida. La salvatge especulació de la construcció a la costa fa quasi impossible a hores d’ara la realització del corredor mediterrani i la industria i l’agricultura agonitzen. Amb aquesta monarquia i la seua Constitució els valencians i el territori tenim els dies comptats. Qui ens diga que des de dins d’aquesta Constitució els valencians podem decidir, que podem tenir la paella pel mànec, s’enganya o ens vol enganyar .”
I ha afegit: 
“República Valenciana, partit valencianista europeu, partit valencianista d’esquerres, naix per catalitzar el valencianisme sobiranista i republicà dispers, fer-lo majoritari en les nostres institucions i constituir una veu valenciana directa, sense intermediaris, en Europa”

Per la seua banda, Vicent Gisbert, ha declarat:
“Quan parlem de plena sobirania valenciana entenem que el poble valencià, d’Oriola a Vinaròs, és l’únic subjecte de sobirania, per damunt del qual no pot haver un poder polític superior, la qual cosa “desqualifica” la Constitució Espanyola de 1978.” 
I ha aclarit:
“Considerem la Monarquia “representativa” espanyola, un arcaisme llegat de la Dictadura, que no encaixa al segle XXI, en una projecció europea i de futur. A més a més, el futur com a poble dels valencians, no pot tenir altre marc polític que la sobirania i la república, la qual cosa no encaixa amb la Constitució espanyola de 1978, ni amb l’Estat de les Autonomies i els Estatuts d’autonomia, instruments de “poder delegat” que fa servir el Govern Central, com una eina de submissió política, econòmica i administrativa. 
Des de “República Valenciana, partit valencianista europeu”, treballarem per assolir la sobirania política, social i econòmica, del poble valencià, projectada cap a l’Europa del segle XXI, com a marc polític referencial i de pertinença”. 

El republicà valencià d’origen castellà i dirigent veïnal, Antonio Marín, , ha manifestat:
“Nuestro partido considera fundamental defender el sector público en todas sus manifestaciones, terminando con todas las injustificadas i absurdas privatizaciones de sectores clave de la economia (luz, comunicaciones, transporte, educación, administración...), desarrolladas i favorecidas en los últimos años, pues atacan los pilares del estado democrático, dejando sin recursos i posibilidades de acceso a los ciudadanos más desfavorecidos. La necesidad de favorecer políticas asistenciales i de redistribución de riqueza, la protección estratégica de los sectores productivos en crisis, es una prioridad para nuestra organización”

Josep Alamar va dir: 
“Els valencians sempre hem de pagar dues vegades. Una, mitjançant els impostos per cobrir les necessitats de la metròpoli: AVES radials des de Madrid en el seu camí a Europa, autovies gratuïtes, etc. i l’altra, directament de la butxaca dels valencians per cobrir les nostres necessitats (Pantà d’Alarcó, Plan Sur, A-7, etc). Des  de Madrid a València hi ha cinc vies de tren. D’Alacant a Barcelona hi ha trams amb una sóla via. PP i PSOE han tancat una agenda amb Europa que ens ha deixat fora als valencians. Cal que el País Valencià sigue un Estat sobirà més d’Europa, amb veu pròpia,  per negociar directament la defensa dels nostres interessos.”

Gabinet de premsa de RV-PVE
* info 650 537 213